text: Færre bliver afvist ved grænsen, men flere bliver kontrolleret
  09 januar 2016 kl. 17.37
  De seneste tal fra Rigspolitiet viser, at selvom flere og flere bliver tjekket i grænsekontrollen, så bliver færre afvist. 
  Blot 11 blev nægtet indrejse i Danmark ved den danske grænsekontrol på landegrænsen i Sønderjylland og i færgehavnene i Rødby og Gedser den 8. januar. Det viser de seneste tal fra Rigspolitiet. Antallet er det laveste siden den midlertidige grænsekontrol blev sat i værk af regeringen den 4. januar.
  Samtidig bliver flere kontrolleret ved grænsen. Det første døgn blev 1366 personer kontrolleret, mens hele 3764 personer blev kontrolleret den 8. januar.
  Grænsekontrollen foregår primært ved de tre hovedfærdselsårer i Sønderjylland ved Padborg, Kruså og Frøslev, banegårdene i Padborg og Tønder og færgehavnene i Rødby og Gedser.
  Du kan se alle Rigspolitiets tal herunder:
  
  